ژوئیه‌نین 24-ده نیویورک شهرینده، بیرلشمیش میللت‌لر تشکیلاتی‌نین قرارگاهی و ارمنیستانین بمت-دکی دایمی نماینده‌لیگی‌نین قارشی‌سیندا ارمنیستان سلاحلی قوه‌لری‌نین آذربایجانین توووز شهری ایستیقامتینده تؤرتدیگی تخریباتلا باغلی ایزدیهاملی اعتراض آکسیاسی کئچیریلیب.
نیویورک آذربایجان‌لی‌لاری جمعیتی طرفیندن تشکیل ائدیلمیش آکسیادا آذربایجان، تورک دیاسپورا تشکیلات‌لاری‌نین نماینده‌لری، امریکانین موختلیف شهر و ایالت لرینده، خصوصیله نیویورک، نیوجرسی و واشینگتن-دا یاشایان آذربایجان ایجماسی‌نین فعال عضو‌لری ایشتیراک ائدیب‌لر.
اللرینده آذربایجان و تورکیه بایراق‌لاری ایله آذربایجان حقیقت‌لری‌نین عکس اولوندوغو پلاکات‌لار، شکیل‌لر توتان، شعارلار سسلندیرن یوزلرله آذربایجان و تورکیه وطنداش‌لاری‌نین توپلاندیغی قرارگاه بیناسی‌نین اؤنونده بمت-دن آذربایجانین ایشغال اولونموش اراضی‌لریندن ارمنیستان سلاحلی قوه‌لری‌نین درحال و قئید- شرط‌سیز چیخاریلماسینی طلب ائدن قطعنامه لرینه محل قویمایان تجاووزکار ارمنیستانا قارشی سرت آدیم‌لار آتماق طلب ائدیلیب.
آکسیا ایشتیراکچی‌لاری بیر نئچه گون اؤنجه لوس آنجلس-ده آذربایجانین دیاسپورا فعال‌لارینا قارشی ارمنی داشناک‌لاری‌نین تؤرتدیگی واندالیزم و تجاووز آکت‌لاری‌نین عایدیتی دؤولت‌لرین حقوق-محافظه اورقان‌لاری طرفیندن  آراشدیریلماسینی و بو جینایت‌لری تؤره‌دن‌لرین حرکت‌لرینه حقوقی قیمت وئریلمه‌سینی طلب ائدیب‌لر. اعتراض ایشتیراکچی‌لاری “ارمنیستان اوشاق قاتیلی”، “ارمنیستان شدتی دایان‌دیر”، “قاراباغ آذربایجانین‌دیر”، “ترورچو ارمنیستان” شعارلاری سسلندیریب. ارمنیستان اوردوسونون جبهه‌نین توووزدا ایستیقامتینده حیاتا کئچیردیگی تخریبات‌لار زامانی هلاک اولموش شهیدلریمیزین شکیل‌لری‌نین نوماییش ائتدیریلدیگی آکسیادا ارمنیستانین ایشغالچی و تجاووزکار سیاستینه سون قویولماسی طلب ائدیلیب.
اراضییه پولیس امکداش‌لاری جلب اولونوب. ارمنی‌لر اعتراض آکسیاچی‌لاری‌نین قارشی‌سیندا سس‌سیزلیک نوماییش ائتدیریب‌لر. آکسیانین سونوندا آذربایجانین دؤولت هیمنی اوخونوب. اوزرینده قاراباغ حقیقت‌لرینی عکس ائتدیرن دیجیتال پلاکات‌لارین اولدوغو خصوصی ماشین‌لار گون عرضینده امریکانین نیویورک شهری‌نین مرکزی کوچه‌لرینی، میدان‌لاری، هابئله نیوجرسی ایالتی‌نین ارمنی‌لرین چوخلوق تشکیل ائتدیگی محله‌لرینی دولاشا‌راق، ساکین‌لری ارمنیستانین ایشغالچی‌لیق سیاستی باره‌ده معلوماتلاندیریب‌لار.
